

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec NOVEMBAR 2024

● ● ◊ ● ●

**■ Kontrole – provjere**

Službenici Odjeljenja za unutrašnju kontrolu policije su tokom novembra 2024.godine, izvršili pet kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

Na osnovu činjenica i dokaza utvrđenih u postupku unutrašnje kontrole:

 ■ U jednom slučaju kontrole konstatovano je da je rukovodilac OB Danilovgrad već preduzeo zakonske mjere u cilju pokretanja postupka za utvrđivanje disciplinske odgovornosti za policijskog službenika OB Danilovgrad. Osim navedenog, u vezi naznačenog slučaja, Odjeljenje za unutrašnju kontrolu policije je, nakon sprovedenog postupka unutrašnje kontrole, uputilo dopis direktoru Uprave policije u kojem je ukazano na neophodnost i potrebu da se u smjeni nalaze najmanje po dva policijska službenika koji bi obezbjeđivali pritvorena lica.

■U dva slučaja, zbog činjenice da su u toku sprovođenja postupka unutrašnje kontrole podnositelji prijava odustali od istih a da izvršenim provjerama nijesu utvrđeni drugi dokazi koji bi ukazivali na nezakonito ili neprofesionalno postupanje policijskih službenika u predmetnim slučajevima, prestao je osnov za dalje postupanje unutrašnje kontrole u predmetnim slučajevima.

■U dva slučaja, u postupku unutrašnje kontrole nijesu utvrđene činjenice i dokazi koji bi ukazivali na postojanje elemenata disciplinske ili druge odgovornosti u preduzimanju službenih radnji od strane policijskih službenika u predmetnim slučajevima.

Međutim zbog činjenice da su od nadležnih državnih tužilaštava dostavljeni zahtjevi za vršenje unutrašnje kontrole, Izvještaji sa spisima sačinjenim u postupcima unutrašnje kontrole dostavljeni su postupajućim tužiocima po naznačenim predmetima.

● ● ◊ ● ●

**■Pritužbe – žalbe građana**

Službenici Odjeljenja za unutrašnju kontrolu policije su tokom novembra 2024.godine, izvršili kontrole zakonitosti postupanja policijskih službenika na osnovu 10 pritužbi na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

Na osnovu činjenica i dokaza utvrđenih u postupku unutrašnje kontrole:

►U jednom slučaju, na osnovu činjenica i dokaza utvrđenih upostupku unutrašnje kontole u odnosu na tri policijska službenika Stanice policije Šavnik, nijesu utvđene činjenice i dokazi koji bi ukazivali na nezakonito ili neprofesionalno postupanje naznačenih policijskih službenika.

Povodom sadržine navoda u vezi događaja od 01.10.2023.godine, konstatovano je da je jedan policijski službenik Stanice policije Šavnik počinio težu povredu službene dužnosti iz člana 173 stav 1 tačka 18 Zakona o unutrašnjim poslovima (nesačinjavanje izvještaja o upotrebi sredstava prinude), usljed čega je Izvještaj koji je sačinjen u postupku unutrašnje kontrole, sa spisima predmeta, dostavljen Upravi policije, sa predlogom da se preduzmu zakonske mjere u cilju pokretanja postupka za utvrđivanje disciplinske odgvornosti imenovanog policijskog službenika.

► U dva slučaja u postupcima unutrašnje kontrole nijesu utvrđene činjenice i dokazi koji bi ukazivali na postojanje elemenata neprofesionalnog ili nezakonitog postupanja u preduzimanju službenih radnji od strane policijskih službenika u predmetnim slučajevima.

Međutim, i pored toga što se u postupcima unutrašnje kontrole nijesu mogle utvrditi činjenice i dokazi koji bi ukazivali na postojanje elemenata neprofesionalnog ili nezakonitog postupanja u preduzimanju službenih radnji od strane policijskih službenika u predmetnim slučajevima, Izvještaji sa spisima sačinjenim u postupcima unutrašnje kontrole su dostavljeni nadležnim državnim tužilaštvima na dalji postupak, ocjenu i odlučivanje da li u postupanju policijskih službenika ima elemenata krivičnog djela za koje se gonjenje preduzima po službenoj dužnosti.

►U jednom slučaju, zbog činjenice da, u toku sprovođenja postupka unutrašnje kontrole, podnositelj prijave nije želio da kontaktira, niti da daje izjave službenicima unutrašnje kontrole, obezbijeđeno mu je da se obrati ministru unutrašnjih poslova i zakaže prijem kod njega. Na navedene okolnosti, policijski službenik unutrašnje kontrole je sačinio službenu zabilješku, a s obzirom da se podnosilac pritužbe nije oglašavao više ovim povodom, prestao je osnov za dalje postupanje unutrašnje kontrole u predmetnom slučaju.

► U šest slučajeva u postupcima unutrašnje kontrole nijesu utvrđene činjenice i dokazi koji bi ukazivali na postojanje elemenata neprofesionalnog ili neetičkog postupanja u preduzimanju službenih radnji od strane policijskih službenika u predmetnim slučajevima.